b'\n_START_ARTICLE_\nPolyglot\n_START_PARAGRAPH_\nEn polyglot (gr. \xcf\x80\xce\xbf\xce\xbb\xcf\x8d\xce\xb3\xce\xbb\xcf\x89\xcf\x84\xcf\x84\xce\xbf\xcf\x82: polugl\xc5\x8dttos, \xe2\x80\x9c\'mange-tunget, polyglot\'\xe2\x80\x9d; fra \xcf\x80\xce\xbf\xce\xbb\xcf\x8d\xcf\x82: polus, \xe2\x80\x9cmange\xe2\x80\x9d + \xce\xb3\xce\xbb\xe1\xbf\xb6\xcf\x84\xcf\x84\xce\xb1: gl\xc5\x8dtta, \xe2\x80\x9c\'tunge, sprog\'\xe2\x80\x9d) er en bog, som indeholder samme skrift p\xc3\xa5 flere forskellige sprog. Betegnelsen bruges som regel kun om bibeludgaver af Det Gamle Testamente og Det Ny Testamente skrevet i deres originale sprog sammen med en eller flere overs\xc3\xa6ttelser. If\xc3\xb8lge Salmonsens Konversationsleksikon er den \xc3\xa6ldste og bedst kendte polyglot Complutenserpolyglotten fra begyndelsen af 1500-tallet. Leksikonet n\xc3\xa6vner ogs\xc3\xa5 Antwerpenerpolyglotten (1569-72), Pariserpolyglotten (1629-45) og Londonerpolyglotten (1654-57), som leksikonet kalder "s\xc3\xa6rlig v\xc3\xa6rdifuld", samt Stier og Theiles polyglot, der udkom 1846-55.\n_START_SECTION_\nKilde\n_START_PARAGRAPH_\nOpslag af dr.theol. Holger Mosbech i Salmonsens Konversationsleksikon, bd. 19, s. 375, udgivet 1915-30.'